5 ປີ ຜ່ານມາ ໜ່ວຍພັກຮາກຖານກົມອາຊີວະສຶກສາ ມີຜົນງານ ດ້ານວິຊາການພົ້ນເດັ່ນຫຼາຍດ້ານ
ຕະຫຼອດໄລຍະ 5 ປີ ຜ່ານມາ ການເຄື່ອນໄຫວວຽກງານຂອງໜ່ວຍພັກຮາກຖານກົມອາຊີວະສຶກສາ ກະຊວງສຶກສາທິການ ແລະ ກິລາ ມີຜົນງານພົ້ນເດັ່ນຫຼາຍດ້ານ ໂດຍສະເພາະແມ່ນດ້ານວຽກງານວິຊາສະເພາະ ໄດ້ກໍ່ສ້າງ, ປັບປຸງ ແລະ ຂະຫຍາຍຄວາມອາດສາມາດຂອງສະຖານອາຊີວະສຶກສາ, ສົ່ງເສີມສັງຄົມ ແລະ ພາກທຸລະກິດປະກອບສ່ວນໃນການພັດທະນາອາຊີວະສຶກສາ, ປັບປຸງຮູບແບບອາຊີວະສຶກສາ ແລະ ຝຶກອົບຮົມວິຊາຊີບ, ປັບປຸງຄຸນນະພາບວຽກງານອາຊີວະສຶກສາ, ສ້າງນະໂຍບາຍ ແລະ ເຄື່ອງມືຄຸ້ມຄອງອາຊີວະສຶກສາ ແລະ ອົບຮົມວິຊາຊີບ. ຂະນະດຽວກັນນັ້ນ ຍັງໄດ້ຮັບການຢັ້ງຢືນເປັນໜ່ວຍພັກເຂັ້ມແຂງ ຮູ້ນຳພາຮອບດ້ານ 3 ປີຊ້ອນ ແລະ ໜ່ວຍພັກປອດໃສ, ເຂັ້ມແຂງ, ໜັກແໜ້ນ 2 ປີຊ້ອນ ອີກດ້ວຍ.